CELEX: E2017P0004
Language: sl
Date: 2017-06-02 00:00:00
Title: Tožba Nadzornega organa Efte proti Kraljevini Norveški, vložena 2. junija 2017 (Zadeva E-4/17)

17.8.2017   
            
            
               SL
            
            
               Uradni list Evropske unije
            
            
               C 271/7
            
         Tožba Nadzornega organa Efte proti Kraljevini Norveški, vložena 2. junija 2017
   (Zadeva E-4/17)
   (2017/C 271/06)
   Nadzorni organ Efte, ki ga zastopajo Carsten Zatschler, Maria Moustakali, Øyvind Bø in Marlene Lie Hakkebo, zastopniki Nadzornega organa Efte, 35 Rue Belliard, 1040 Bruselj, Belgija, je 2. junija 2017 pri Sodišču Efte vložil tožbo proti Kraljevini Norveški.
   Nadzorni organ Efte Sodišču Efte predlaga, naj:
   
               1.
            
            
               ugotovi, da je Kraljevina Norveška kršila določbe akta iz točke 2 Priloge XVI k Sporazumu EGP (Direktiva 2004/18/ES z dne 31. marca 2004 o usklajevanju postopkov za oddajo javnih naročil gradenj, blaga in storitev (1)), in sicer s tem, da je napačno uvrstila javno naročilo ter izvedla postopek za oddajo javnega naročila za gradnjo in upravljanje podzemnega parkirišča pod trgom Torvet v Kristiansandu v nasprotju z zahtevami iz pravil EGP o javnem naročanju. Natančneje, Kraljevina Norveška:
               
                           i.
                        
                        
                           je nepravilno opredelila vsebino javnega naročila, s tem, da v nasprotju s členom 58(2) Direktive v povezavi s členom 1(14) Direktive in aktom iz točke 6a Priloge XVI k Sporazumu EGP (Uredba (ES) št. 2195/2002 Evropskega parlamenta in Sveta z dne 5. novembra 2002 o CPV) ni uporabila pravilnega, v vsakem primeru pa popolnega in dovolj natančnega, sklopa kod CPV;
                        
                     
                           ii.
                        
                        
                           ni objavila obvestila o javnem naročilu po celotnem EGP v Uradnem listu Evropske unije in v podatkovni zbirki portala TED v skladu z zakonskimi zahtevami, določenimi v členu 58 Direktive, ter
                        
                     
                           iii.
                        
                        
                           ni spoštovala minimalnega roka za predložitev vlog v postopku oddaje naročila, kot je določen v členu 59 Direktive;
                        
                     
         
               2.
            
            
               Kraljevini Norveški naloži plačilo stroškov postopka.
            
         Pravna podlaga in dejansko stanje ter navedeni tožbeni razlogi:
   
               —
            
            
               Občina Kristiansand na južnem Norveškem je aprila 2015 začela postopek za oddajo javnega naročila za gradnjo in upravljanje velikega podzemnega parkirišča pod glavnim mestnim trgom v Kristiansandu, znanim kot „Torvet“.
            
         
               —
            
            
               Nadzorni organ Efte trdi, da za projekt ni bil objavljen razpis za koncesijo za javne gradnje. Namesto tega je bil projekt nepravilno opredeljen kot projekt zgolj za opravljanje „storitev v zvezi s parkirnimi prostori“, postopek za oddajo javnega naročila pa ni bil v skladu s podrobnimi pravili, določenimi s pravom EGP, ki urejajo koncesije za javne gradnje, zlasti z Direktivo 2004/18/ES o usklajevanju postopkov za oddajo javnih naročil gradenj, blaga in storitev.
            
         
               —
            
            
               Nadzorni organ Efte predlaga, da se ugotovi, da Norveška: ni pravilno opredelila vsebine javnega naročila, s tem, da ni uporabila pravilnega, v vsakem primeru pa popolnega in dovolj natančnega, sklopa kod CPV; ni objavila obvestila o javnem naročilu po celotnem EGP v Uradnem listu Evropske unije in v podatkovni zbirki portala TED ter ni spoštovala minimalnega roka za predložitev vlog v postopku oddaje naročila.
            
         
               —
            
            
               Pri konkretni zadevni pogodbi je bilo izraženo, da se nanaša na „zasnovo, gradnjo, financiranje in upravljanje podzemnega parkirišča“. Razpis je bil objavljen v norveški nacionalni podatkovni zbirki za javno naročanje, Doffin, 20. aprila 2015, pri čemer je bila uporabljena koda CPV, ki ustreza „storitvam v zvezi s parkirnimi prostori“.
            
         
               —
            
            
               V skladu z obvestilom o javnem naročilu je bila vrednost naročila ocenjena na med 24 000 000 in 100 000 000 NOK.
            
         
               —
            
            
               V roku, in sicer 15. maja 2015, je prispela ena sama ponudba. Ponudba je bila po pogajanjih spremenjena in naročilo je bilo nazadnje oddano 24. junija 2015, pogodbo pa sta stranki podpisali 29. junija 2015.
            
         
      (1)  UL L 134, 30.4.2004, str. 114.